Dzērumi
Dzērumi (agrāk arī Dzērumcelmi, Dzerumi) ir apdzīvota vieta Ķekavas novada Ķekavas pagastā. Izvietojusies pagasta dienvidos Misas krastos 18 km no novada centra Ķekavas un 35 km no Rīgas centra. Apdzīvotā vieta veidojusies padomju gados kā vasarnīcu un lapeņu kolonija pie bijušās Dzerumu muižas (Misshof). Sastāv no vairākām atsevišķām daļām: Teika, Rožkalni, Lāčplēsis, Radiotehnika, Tekstilnieks, Ausma, Veckalni, Aviators, Pļavas, Restaurators, kas sākotnēji lielākoties veidojušies kā atsevišķu uzņēmumu darbinieku vasarnīcu kooperatīvi. Dzērumos atrodas mobilo sakaru tornis, veikals, kafejnīca. Kursē autobuss no Rīgas.